Άρτα, 	25/06/2015	
Αριθ. Πρωτ.:	Φ.23/2610	

Διοικητήριο, Γέφυρα Αράχθου, 47100  Άρτα
Βασιλική Φραγκάκη 
26810 50005            26810 76404
vfragaki@teiep.gr
www.teiep.gr

	

	

	Προς:	Ενδιαφερόμενοι	

Α Ν Α Κ Ο Ι Ν Ω Σ Η  Α Ρ Ι Θ Μ.   09/2015
	
Θέμα: 	Προκήρυξη πρόχειρου μειοδοτικού διαγωνισμού για την ανάδειξη αναδόχου για την προμήθεια και τοποθέτηση επτά (7) νέων κλιματιστικών μηχανημάτων τοίχου. 	

	

     Το ΤΕΙ Ηπείρου έχοντας υπόψη του:
1.	Το Ν. 2286/95 (ΦΕΚ 19/τ. Α΄/01.02.1995) «Προμήθειες του Δημοσίου Τομέα και ρυθμίσεις συναφών θεμάτων».
2.	Το Ν. 4009/2011 «Δομή, λειτουργία, διασφάλιση της ποιότητας των σπουδών και διεθνοποίηση των ανωτάτων εκπαιδευτικών ιδρυμάτων» (ΦΕΚ 195 Α’)
3.	Τα άρθρα 1 και 2 του Ν. 4250/2014 «Διοικητικές Απλουστεύσεις – Καταργήσεις, Συγχωνεύσεις Νομικών Προσώπων και Υπηρεσιών του Δημοσίου Τομέα – Τροποποίηση διατάξεων του π.δ. 318/1992 (Α’ 161) και λοιπές ρυθμίσεις». (ΦΕΚ 74/τ. Α’/26.3.2014).
4.	Το άρθρο 157 του Ν. 4281/2014 «Μέτρα στήριξης και  ανάπτυξης της ελληνικής οικονομίας, οργανωτικά θέματα Υπουργείου Οικονομικών και άλλες διατάξεις». (ΦΕΚ 160/τ. Α’/8.8.2014).
5.	Το Π.Δ. 118/2007 «Κανονισμός Προμηθειών Δημοσίου» (ΦΕΚ 150/ τ. Α΄/10-7-2007).
6.	Την με αριθμό 3/10.12.2012 απόφαση του Συμβουλίου Διοίκησης του ΤΕΙ Ηπείρου (ΦΕΚ 28/ΥΟΔΔ/28.01.2013) και την αριθμ. 19602/Ε5/12.02.2013 διαπιστωτική πράξη εκλογής Προέδρου του ΤΕΙ Ηπείρου.
7.	Την με αρ. πρωτ. Φ.3/894/14.02.2013 απόφαση του Συμβουλίου Διοίκησης του ΤΕΙ Ηπείρου με θέμα: «Ορισμός αναπληρωτών Προέδρου και μεταβίβαση αρμοδιοτήτων».
8.	Την με αρ. πρωτ. 270/18.06.2015 απόφαση ανάληψης υποχρέωσης (ΑΔΑ: ΩΝΚΣ4691ΟΙ-ΠΝΧ).
9.	Την με αριθμ. 11/18.06.2015 απόφαση της Συνέλευσης του ΤΕΙ Ηπείρου (ΑΔΑ: 6ΘΚΞ4691ΟΙ-14Μ).

Διενεργεί πρόχειρο μειοδοτικό διαγωνισμό με σφραγισμένες προσφορές και με κριτήριο κατακύρωσης τη χαμηλότερη τιμή, για την ανάδειξη αναδόχου για την προμήθεια και τοποθέτηση επτά (7) νέων κλιματιστικών μηχανημάτων τοίχου, Διαιρούμενου Τύπου (split unit) στις εγκαταστάσεις του στην Άρτα και τα Ιωάννινα, οι τύποι των οποίων περιγράφονται στο Παράρτημα -ΤΕΧΝΙΚΗ ΠΕΡΙΓΡΑΦΗ ΕΡΓΑΣΙΩΝ και ΤΕΧΝΙΚΕΣ ΠΡΟΔΙΑΓΡΑΦΕΣ ΚΛΙΜΑΤΙΣΤΙΚΩΝ- τα οποία και αποτελούν αναπόσπαστο μέρος της παρούσας. 
Συνολικός προϋπολογισμός προμήθειας και τοποθέτησης  των επτά (7) Νέων Κλιματιστικών Μηχανημάτων Τοίχου, Διαιρούμενου Τύπου (split units) στις εγκαταστάσεις του ΤΕΙ Ηπείρου στην Άρτα και τα Ιωάννινα: # 4.000,00 # ευρώ (συμπεριλαμβανομένου Φ.Π.Α.)
Προσφορά που δεν θα είναι για το σύνολο των κλιματιστικών στον ΠΙΝΑΚΑ ΟΙΚΟΝΟΜΙΚΗΣ ΠΡΟΣΦΟΡΑΣ θα ΑΠΟΡΡΙΠΤΕΤΑΙ.

ΤΟΠΟΣ ΚΑΙ ΧΡΟΝΟΣ ΔΙΕΝΕΡΓΕΙΑΣ ΔΙΑΓΩΝΙΣΜΟΥ
Ημερομηνία διεξαγωγής του διαγωνισμού είναι η Δευτέρα 13-07-2015 και ώρα 11:30 π.μ., χρόνος κατά τον οποίο λήγει και η προθεσμία υποβολής των προσφορών. Τόπος διεξαγωγής του διαγωνισμού και υποβολής προσφορών είναι το Διοικητήριο του ΤΕΙ Ηπείρου στην Άρτα (Διεύθυνση: Γέφυρα Αράχθου – 47100 Άρτα)

ΚΑΤΑΘΕΣΗ ΠΡΟΣΦΟΡΩΝ
Οι προσφορές κατατίθενται από το νόμιμο εκπρόσωπο της εταιρείας ή εξουσιοδοτημένο αντιπρόσωπο αυτού ιδιοχείρως έως και την ημερομηνία και ώρα διεξαγωγής του διαγωνισμού.
Οι υποψήφιοι μπορούν εναλλακτικά να αποστείλουν επί αποδείξει τις προσφορές τους, στο Τμήμα Προμηθειών και Περιουσίας του ΤΕΙ Ηπείρου, στη διεύθυνση: Κτίριο Διοίκησης, Γέφυρα Αράχθου ΤΚ 47100, Άρτα, έως και την ημερομηνία και ώρα διεξαγωγής του διαγωνισμού.
Οι προσφορές θα πρέπει να φέρουν αριθμό πρωτοκόλλου της ημέρας υποβολής της προσφοράς.
Προσφορά που θα υποβληθεί μετά την καθορισμένη ημερομηνία και ώρα, είτε θα ταχυδρομηθεί έγκαιρα αλλά δεν θα φτάσει έγκαιρα στην Υπηρεσία δεν θα ληφθεί υπόψη, και θα επιστραφεί στον ενδιαφερόμενο.

ΥΠΟΒΟΛΗ ΠΡΟΣΦΟΡΩΝ
Οι προσφορές υποβάλλονται μέσα σε σφραγισμένο κυρίως φάκελο, στον οποίο πρέπει να αναγράφονται ευκρινώς: με κεφαλαία γράμματα τα πλήρη στοιχεία του υποψήφιου προμηθευτή και τα εξής:

ΠΡΟΣ
ΤΜΗΜΑ ΠΡΟΜΗΘΕΙΩΝ ΤΟΥ ΤΕΙ ΗΠΕΙΡΟΥ
ΚΤΙΡΙΟ ΔΙΟΙΚΗΣΗΣ, ΓΕΦΥΡΑ ΑΡΑΧΘΟΥ
ΑΡΤΑ Τ.Κ.47100
Τ. Θ. 110
ΦΑΚΕΛΟΣ ΠΡΟΣΦΟΡΑΣ
ΑΝΑΚΟΙΝΩΣΗ ΑΡΙΘΜ. 09/2015
ΓΙΑ ΤΗΝ ΠΡΟΜΗΘΕΙΑ & ΤΟΠΟΘΕΤΗΣΗ (7) ΚΛΙΜΑΤΙΣΤΙΚΩΝ ΜΗΧΑΝΗΜΑΤΩΝ ΤΟΙΧΟΥ
Ημερομηνία διενέργειας διαγωνισμού: 13.07.2015
«Να μην ανοιχθεί από την ταχυδρομική υπηρεσία ή το πρωτόκολλο»

Στον ΚΥΡΙΩΣ ΦΑΚΕΛΟ της προσφοράς τοποθετούνται τρεις χωριστοί σφραγισμένοι υποφάκελοι που θα φέρουν και τις ενδείξεις του ΚΥΡΙΩΣ ΦΑΚΕΛΟΥ.
α) Φάκελος με την ένδειξη "ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ" που περιλαμβάνει τα παρακάτω δικαιολογητικά: 
Υπεύθυνη δήλωση της παρ. 4 του άρθρου 8 του ν. 1599/1986, όπως εκάστοτε ισχύει, στην οποία:
1) Να αναγράφονται τα στοιχεία του διαγωνισμού στον οποίο συμμετέχουν, ότι έλαβαν γνώση της παρούσας προκήρυξης και των όρων της, τους οποίους αποδέχονται στο σύνολό τους.
2) Να δηλώνεται ότι, μέχρι και την ημέρα υποβολής της προσφοράς:
- δεν έχουν καταδικασθεί με αμετάκλητη δικαστική απόφαση για κάποιο αδίκημα από τα αναφερόμενα στην περίπτωση (1) του εδ. α΄ της παρ. 2 του άρθρου 6 του Π.Δ. 118/2007 και συγκεκριμένα για κάποιο από τα αδικήματα της παρ. 1 του άρθρου 43 του π. δ/τος 60/2007, για κάποιο από τα αδικήματα του Αγορανομικού Κώδικα, σχετικό με την άσκηση της επαγγελματικής τους δραστηριότητας ή για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας.
- δεν τελούν σε κάποια από τις αναφερόμενες στην περίπτωση (2) του εδ. α΄ της παρ. 2 του άρθρου 6 του Π.Δ. 118/2007 καταστάσεις και συγκεκριμένα ότι δεν τελούν σε πτώχευση και σε διαδικασία κήρυξης πτώχευσης.
- είναι ενήμεροι ως προς τις υποχρεώσεις τους που αφορούν τις εισφορές κοινωνικής ασφάλισης (κύριας και επικουρικής) και ως προς τις φορολογικές τους υποχρεώσεις, σύμφωνα με την περ. (3) του εδ. α΄της παρ. 2 του άρθρου 6 του Π.Δ. 118/2007,
- ως προς τα νομικά πρόσωπα, ότι δεν τελούν σε κάποια από τις αναφερόμενες στην περ. (2) του εδ. γ΄ της παρ. 2 του άρθρου 6 του Π.Δ. 118/2007 κατάσταση και συγκεκριμένα ότι δεν τελούν υπό κοινή εκκαθάριση του κ.ν. 2190/1920, όπως εκάστοτε ισχύει, ή ειδική εκκαθάριση του ν. 1892/1990 (Α'101), όπως εκάστοτε ισχύει και, επίσης, ότι δεν τελούν υπό διαδικασία έκδοσης απόφασης κοινής ή ειδικής εκκαθάρισης των ανωτέρω νομοθετημάτων.
- είναι εγγεγραμμένοι στο οικείο επαγγελματικό επιμελητήριο
3) Να αναλαμβάνεται η υποχρέωση για την έγκαιρη και προσήκουσα προσκόμιση κατά το στάδιο της κατακύρωσης των δικαιολογητικών της παρ. 2 του άρθρου 6 του Π.Δ. 118/2007, και συγκεκριμένα:
- Απόσπασμα ποινικού μητρώου έκδοσης του τελευταίου τριμήνου πριν από την κοινοποίηση της ως άνω έγγραφης ειδοποίησης, από το οποίο να προκύπτει, ότι δεν έχουν καταδικασθεί με αμετάκλητη δικαστική απόφαση, για κάποιο από τα αδικήματα της παρ. 1 του άρθρου 43 του π. δ/τος 60/2007, για κάποιο από τα αδικήματα του Αγορανομικού Κώδικα, σχετικό με την άσκηση της επαγγελματικής τους δραστηριότητας, εφόσον αυτό ορίζεται στη διακήρυξη ή για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας.
- Πιστοποιητικό αρμόδιας δικαστικής ή διοικητικής αρχής, έκδοσης του τελευταίου εξαμήνου, πριν από την κοινοποίηση της ως άνω έγγραφης ειδοποίησης, από το οποίο να προκύπτει ότι δεν τελούν σε πτώχευση και σε διαδικασία κήρυξης πτώχευσης.
- Πιστοποιητικό που εκδίδεται από αρμόδια κατά περίπτωση αρχή, από το οποίο να προκύπτει ότι κατά την ημερομηνία της ως άνω ειδοποίησης, είναι ενήμεροι ως προς τις υποχρεώσεις τους που αφορούν τις εισφορές κοινωνικής ασφάλισης (κύριας και επικουρικής) και ως προς τις φορολογικές υποχρεώσεις τους.
- Πιστοποιητικό του οικείου Επιμελητηρίου με το οποίο θα πιστοποιείται η εγγραφή τους σε αυτό και το ειδικό επάγγελμά τους κατά την ημέρα διενέργειας του διαγωνισμού και ότι εξακολουθούν να παραμένουν εγγεγραμμένοι μέχρι την κοινοποίηση σε αυτούς της ανωτέρω ειδοποίησης.
Τα νομικά πρόσωπα θα πρέπει να προσκομίσουν:
- πιστοποιητικό αρμόδιας κατά περίπτωση αρχής ότι δεν τελούν σε κάποια από τις αναφερόμενες στην περ. (2) του εδ. γ΄ της παρ. 2 του άρθρου 6 του Π.Δ. 118/2007 κατάσταση και συγκεκριμένα ότι δεν τελούν υπό κοινή εκκαθάριση του κ.ν. 2190/1920, όπως εκάστοτε ισχύει, ή ειδική εκκαθάριση του ν. 1892/1990 (Α'101), όπως εκάστοτε ισχύει και, επίσης, ότι δεν τελούν υπό διαδικασία έκδοσης απόφασης κοινής ή ειδικής εκκαθάρισης των ανωτέρω νομοθετημάτων.
- Το πιστοποιητικό ότι δεν τελούν υπό κοινή εκκαθάριση εκδίδεται από τον αρμόδιο φορέα στο μητρώο ανωνύμων εταιρειών της οποίας είναι εγγεγραμμένη η συμμετέχουσα στον διαγωνισμό ΑΕ, ενώ το πιστοποιητικό ότι δεν τελούν υπό ειδική εκκαθάριση εκδίδεται από το αρμόδιο Εφετείο της έδρας της ΑΕ. Ως προς τις ΕΠΕ και τις προσωπικές εταιρείες (ΟΕ και ΕΕ) το πιστοποιητικό εκκαθάρισης εκδίδεται από το αρμόδιο τμήμα του Πρωτοδικείου της έδρας της συμμετέχουσας στον διαγωνισμό εταιρείας.
- για τους διαχειριστές, εφόσον πρόκειται για εταιρείες περιορισμένης ευθύνης (Ε.Π.Ε.) και προσωπικές εταιρείες (Ο.Ε. και Ε.Ε.) και για τον πρόεδρο και διευθύνοντα σύμβουλο, εφόσον πρόκειται για ανώνυμες εταιρείες (Α.Ε.), απόσπασμα ποινικού από το οποίο να προκύπτει ότι τα ανωτέρω πρόσωπα δεν έχουν καταδικαστεί με αμετάκλητη δικαστική απόφαση, για κάποιο από τα αδικήματα της περίπτωσης (1) του εδ. α της παρ. 2 του άρθρου 6 του π.δ. 118/2007.
4) Παραστατικό εκπροσώπησης, εφόσον οι υποψήφιοι ανάδοχοι συμμετέχουν στο διαγωνισμό με εκπρόσωπό τους.

β) Φάκελος με την ένδειξη "ΤΕΧΝΙΚΗ ΠΡΟΣΦΟΡΑ" που περιλαμβάνει: 1) υπεύθυνη δήλωση όπου θα δηλώνει ότι έλαβε γνώση και αποδέχεται όλους τους όρους της ανακοίνωσης του διαγωνισμού, 2) το φύλλο συμμόρφωσης (ΕΝΤΥΠΟ 1 του Παραρτήματος) του υποψήφιου ανάδοχου & 3) τα Τεχνικά Φυλλάδια των προτεινόμενων προς τοποθέτηση νέων κλιματιστικών μηχανημάτων, όπου θα σημειώνεται σαφώς ο τύπος των προσφερομένων προς τοποθέτηση κλιματιστικών, με τα τεχνικά του χαρακτηριστικά.
Όλα τα Τεχνικά Φυλλάδια θα είναι υποχρεωτικά στην Ελληνική γλώσσα. Προσφορά που δεν περιέχει τα φυλλάδια στην Ελληνική Γλώσσα, ή δεν προκύπτουν σαφώς τα κατ’ ελάχιστον τεχνικά στοιχεία του προσφερόμενου μηχανήματος που αναφέρονται στο Τεύχος Τεχνικών Προδιαγραφών θα απορρίπτεται.
Οι ενδιαφερόμενοι θα πρέπει επίσης στην τεχνική προσφορά τους να δώσουν εγγύηση καλής λειτουργίας των προσφερομένων νέων κλιματιστικών μηχανημάτων, κατά τη διάρκεια της οποίας ο προμηθευτής θα είναι υποχρεωμένος να αποκαταστήσει βλάβες που θα παρουσιαστούν και δεν θα οφείλονται σε κακή χρήση των μηχανημάτων και να αντικαθιστά χωρίς επιβάρυνση ελαττωματικά ή κακής ποιότητας εξαρτήματα. Η εγγύηση αυτή θα είναι τουλάχιστον για μία διετία από την τοποθέτηση των μηχανημάτων. Περαιτέρω εγγυήσεις του προμηθευτή / κατασκευαστή να αναγράφονται και να διευκρινίζονται στη στήλη των παρατηρήσεων του ΦΥΛΛΟΥ ΣΥΜΜΟΡΦΩΣΗΣ.
Επίσης στην τεχνική προσφορά τους θα δεσμευτούν για την εξυπηρέτηση (SERVICE) μετά την πώληση και της τεχνικής βοήθειας, καθώς και την εξασφάλιση ύπαρξης ανταλλακτικών, για χρονικό διάστημα ίσο τουλάχιστον για μια δεκαετία. 

Η τεχνική προσφορά δεν θα πρέπει να αναφέρει τιμές για τα προσφερόμενα είδη, με ποινή αποκλεισμού.

γ) Τα οικονομικά στοιχεία της προσφοράς δηλ. το αιτούμενο ποσό για την προμήθεια και τοποθέτηση επτά (7) νέων κλιματιστικών μηχανημάτων, τοποθετούνται, επί ποινή απορρίψεως, σε χωριστό σφραγισμένο φάκελο, επίσης μέσα στον κυρίως φάκελο, με την ένδειξη "ΟΙΚΟΝΟΜΙΚΗ ΠΡΟΣΦΟΡΑ". Η οικονομική προσφορά θα περιλαμβάνει τον ισχύοντα Φ.Π.Α. (23%). Οι υποψήφιοι στην προσφορά τους θα δώσουν τιμές συμπληρώνοντας τον επισυναπτόμενο ΠΙΝΑΚΑ ΟΙΚΟΝΟΜΙΚΗΣ ΠΡΟΣΦΟΡΑΣ (ΕΝΤΥΠΟ 2).
Στην τιμή περιλαμβάνονται οι υπέρ τρίτων κρατήσεις, καθώς και κάθε άλλη επιβάρυνση για παράδοση του εξοπλισμού στον τόπο που προβλέπεται στην ανακοίνωση.
Προσφορά που θέτει όρο αναπροσαρμογής, απορρίπτεται ως απαράδεκτη.
Εφόσον από την προσφορά δεν προκύπτει με σαφήνεια η προσφερόμενη τιμή, η προσφορά απορρίπτεται ως απαράδεκτη, με απόφαση του αρμοδίου για την διοίκηση του φορέα οργάνου, ύστερα από γνωμοδότηση του αρμοδίου για την αξιολόγηση των προσφορών οργάνου.
Οι προσφορές ισχύουν και δεσμεύουν τους προσφέροντες στο διαγωνισμό για εκατόν είκοσι (120) ημέρες από την επόμενη ημέρα της ημερομηνίας διενέργειας του διαγωνισμού. 
Ανάδοχος προκύπτει αυτός που έχει δώσει τη χαμηλότερη συνολική προσφορά στο συνημμένο ΠΙΝΑΚΑ ΟΙΚΟΝΟΜΙΚΗΣ ΠΡΟΣΦΟΡΑΣ (ΠΟΣΑ ΜΕ Φ.Π.Α.) και θα ανακηρυχτεί με σχετική απόφαση της Συνέλευσης του ΤΕΙ Ηπείρου.

ΔΙΕΝΕΡΓΕΙΑ ΔΙΑΓΩΝΙΣΜΟΥ ΚΑΙ ΑΞΙΟΛΟΓΗΣΗ ΠΡΟΣΦΟΡΩΝ
Η αποσφράγιση των προσφορών γίνεται δημόσια ενώπιων της Επιτροπής Διενέργειας του Διαγωνισμού.
Η Επιτροπή Διενέργειας του Διαγωνισμού και Αξιολόγησης των προσφορών προβαίνει στη διαδικασία αποσφράγισης των προσφορών ως εξής: 
α)  Αποσφραγίζεται ο κυρίως φάκελος.
β) Αποσφραγίζονται οι φάκελοι των Δικαιολογητικών και της Τεχνικής Προσφοράς και μονογράφονται και σφραγίζονται οι Πρωτότυποι φάκελοι κατά φύλλο από όλα τα μέλη της Επιτροπής Διενέργειας.
γ) Ο φάκελος της οικονομικής προσφοράς θα αποσφραγισθεί μετά την τυπική αποδοχή της τεχνικής προσφοράς. Ο πρωτότυπος φάκελος θα μονογραφεί κατά φύλλο από όλα τα μέλη της Επιτροπής Διενέργειας. 
δ) Οι φάκελοι των οικονομικών προσφορών, για όσες τεχνικές προσφορές δεν κρίθηκαν αποδεκτές δεν αποσφραγίζονται αλλά επιστρέφονται.
Εφόσον διαπιστωθούν ισότιμες προσφορές, η Επιτροπή Διενέργειας του διαγωνισμού πραγματοποιεί επιτόπου κλήρωση για την ανάδειξη μειοδότη. Στην κλήρωση παρευρίσκονται όλοι οι προμηθευτές που πρόσφεραν ισότιμες προσφορές.
Για όλα τα παραπάνω η Επιτροπή Διενέργειας και Αξιολόγησης καταρτίζει πρακτικό, το οποίο παραδίδει στο Τμήμα Προμηθειών & Περιουσίας, εις διπλούν. Το πρακτικό προωθείται προς τη Συνέλευση του ΤΕΙ Ηπείρου για την κατακύρωση του τελικού αποτελέσματος του διαγωνισμού.
Η ανακοίνωση της κατακύρωσης στον ανάδοχο θα γίνει εγγράφως από το ΤΕΙ Ηπείρου. Στην ανακοίνωση της κατακύρωσης θα ορίζεται η προθεσμία, εντός της οποίας ο ανάδοχος θα πρέπει να προσέλθει για την υπογραφή της σύμβασης.

ΤΟΠΟΣ ΚΑΙ ΧΡΟΝΟΣ ΠΑΡΑΔΟΣΗΣ 
Οι εργασίες για την προμήθεια και τοποθέτηση επτά (7) νέων κλιματιστικών μηχανημάτων τοίχου, Διαιρούμενου Τύπου (split unit) θα πραγματοποιηθούν στις εγκαταστάσεις του ΤΕΙ Ηπείρου στην Άρτα και στα Ιωάννινα, μέσα σε τριάντα (30) ημέρες από την υπογραφή της σχετικής σύμβασης του διαγωνισμού.  
Την ευθύνη και τα έξοδα μεταφοράς και τοποθέτησης των κλιματιστικών στους χώρους που θα υποδειχθούν, έχει αποκλειστικά ο προμηθευτής. Η εκφόρτωση και η μεταφορά των κλιματιστικών γίνεται με ευθύνη και προσωπικό του προμηθευτή. 

ΠΛΗΡΩΜΗ
Η πληρωμή του αναδόχου θα γίνει μετά την εμπρόθεσμη τοποθέτηση και παραλαβή των κλιματιστικών από επιτροπή που θα οριστεί. Το ΤΕΙ Ηπείρου διατηρεί το δικαίωμα της μη παραλαβής των κλιματιστικών εφόσον μέχρι και την παραλαβή τους, από μετρήσεις που θα κάνει διαπιστώσει απόκλιση έστω και σε ένα από τα αναφερόμενα στοιχεία της προσφοράς (θόρυβος, απορροφούμενη ισχύς κλπ).
Η πληρωμή του αναδόχου θα γίνει μετά τη σωστή παραλαβή των κλιματιστικών από την αρμόδια επιτροπή παραλαβής, με χρηματικό ένταλμα πληρωμής, κατόπιν προσκομίσεως τιμολογίου, βεβαίωσης ασφαλιστικής ενημερότητας από το Ι.Κ.Α., καθώς και φορολογικής ενημερότητας.
Τον προμηθευτή βαρύνουν οι νόμιμες κρατήσεις. Γίνεται παρακράτηση φόρου σύμφωνα με τις διατάξεις του Ν. 2198/22-3-94, άρθρο 24, επί της αξίας του τιμολογίου χωρίς ΦΠΑ και χωρίς τις κρατήσεις. Ο Φ.Π.Α. βαρύνει το Τ.Ε.Ι. Ηπείρου.  Επίσης με το άρθρο 4 του Ν. 4013/2011 για τις λειτουργικές ανάγκες της Ενιαίας Ανεξάρτητης Αρχής Δημοσίων Συμβάσεων, επιβάλλεται κράτηση ύψους 0,10% η οποία υπολογίζεται επί της αξίας εκτός ΦΠΑ της αρχικής καθώς και κάθε συμπληρωματικής σύμβασης.

ΛΟΙΠΟΙ ΟΡΟΙ
Οι προσφορές θα υποβληθούν στην Ελληνική γλώσσα.
Η συμμετοχή στο διαγωνισμό, συνεπάγεται αυτόματα και την πλήρη και ανεπιφύλακτη αποδοχή από το διαγωνιζόμενο όλων των όρων της προκήρυξης, καθώς και των διατάξεων περί προμηθειών του Δημοσίου.
Η μέγιστη δαπάνη ανέρχεται στο ποσό των «4.000,00» ευρώ συμπεριλαμβανομένου του ΦΠΑ και θα βαρύνει τις πιστώσεις του τακτικού προϋπολογισμού του ΤΕΙ Ηπείρου έτους 2015 με ΚΑΕ 1712Α.

Το αρμόδιο για την αξιολόγηση των αποτελεσμάτων του διαγωνισμού όργανο, με αιτιολογημένη γνωμοδότηση του, μπορεί να προτείνει κατακύρωση της προμήθειας για ολόκληρη ή μεγαλύτερη ή μικρότερη ποσότητα κατά ποσοστό στα εκατό. Το ποσοστό αυτό δεν μπορεί να υπερβαίνει το 30% στην περίπτωση μεγαλύτερης ποσότητας ή το 50 % στην περίπτωση μικρότερης ποσότητας. Για την κατακύρωση μέρους της ποσότητας κάτω του καθοριζόμενου από την διακήρυξη ποσοστού, απαιτείται προηγούμενη αποδοχή από τον προμηθευτή (Π.Δ. 118/2007, άρθρο 21).
Το ΠΑΡΑΡΤΗΜΑ αποτελεί αναπόσπαστο μέρος της παρούσας Ανακοίνωσης. 
Η τοποθέτηση των κλιματιστικών μηχανημάτων θα γίνει από αδειούχο τεχνικό (ψυκτικό), κάτοχο αντίστοιχης άδειας του Π.Δ. 1/2013 ή του Π.Δ. 87/1996. Η εν ισχύ επαγγελματική άδεια του ψυκτικού, θα κατατίθεται για έλεγχο πριν την έναρξη της τοποθέτησης των κλιματιστικών στην Τεχνική Υπηρεσία του ΤΕΙ Ηπείρου.
Ο ανάδοχος θα πρέπει να διαθέτει όλο τον απαραίτητο εξοπλισμό και τα εργαλεία που απαιτούνται για την εκτέλεση των εργασιών μη έχοντας οποιαδήποτε απαίτηση από το ΤΕΙ Ηπείρου στην αντίστοιχη χορήγηση.
Ο ανάδοχος επίσης είναι υπεύθυνος για το τυχόν επιπλέον προσωπικό που θα χρησιμοποιήσει κατά τις εργασίες. Είναι επίσης υποχρεωμένος να λάβει όλα τα απαιτούμενα μέτρα ασφαλείας έχοντας προς τούτο την αποκλειστική υποχρέωση και ευθύνη. 
Οι ενδιαφερόμενοι μπορούν να παίρνουν περισσότερες πληροφορίες από το Τμήμα Προμηθειών & Περιουσίας του ΤΕΙ Ηπείρου τηλ. 2681050005 ή από την Τεχνική Υπηρεσία του ΤΕΙ Ηπείρου τηλ. 2681050064. 
Οι ενδιαφερόμενοι μπορούν επίσης να επισκέπτονται κατά τις εργάσιμες ημέρες και ώρες τους χώρους στους οποίους είναι τα προς τοποθέτηση νέα κλιματιστικά μηχανήματα, ώστε να σχηματίσουν καλύτερη γνώμη.
Κάθε διαφορά που θα προκύπτει, μεταξύ του αναδόχου και του ΤΕΙ Ηπείρου από τη σύμβαση που θα υπογραφεί, θα επιλύεται από το αρμόδιο συλλογικό όργανο του ΤΕΙ Ηπείρου ή από τα Δικαστήρια Άρτας
Η παρούσα ανακοίνωση καθώς και το Παράρτημα είναι αναρτημένα στην ιστοσελίδα του ΤΕΙ Ηπείρου www.teiep.gr (Ανακοινώσεις).

Εσωτερική Διανομή:			
1.	Τμήμα Διοικητικής Μέριμνας και Πρωτοκόλλου
2.	Τμήμα Προμηθειών και Περιουσίας
3.	Τμήμα Τεχνικών Υπηρεσιών.
		Ο Αναπληρωτής Πρόεδρος του ΤΕΙ Ηπείρου (*)	
			
		Ιωάννης Γκανάς
Αναπληρωτής Καθηγητής	
	
(*) Η υπογραφή έχει τεθεί στο πρωτότυπο που τηρείται στο αρχείο του Ιδρύματος.	

ΠΑΡΑΡΤΗΜΑ

ΤΕΧΝΙΚΗ ΠΕΡΙΓΡΑΦΗ ΕΡΓΑΣΙΩΝ

Θα γίνει προμήθεια και τοποθέτηση επτά (7) νέων κλιματιστικών μηχανημάτων τοίχου, διαιρούμενου τύπου (split units) για τις ανάγκες των εγκαταστάσεων του ΤΕΙ Ηπείρου σε Άρτα και Ιωάννινα ως εξής:
Προμήθεια και τοποθέτηση έξι (6) νέων κλιματιστικών μηχανημάτων τοίχου ψύξης - θέρμανσης, inverter, ονομαστικής απόδοσης στην ψύξη τουλάχιστον 8.900 Btu /h στις παρακάτω πόλεις:
ΑΡΤΑ 						6
Προμήθεια και τοποθέτηση ενός (1) νέου κλιματιστικού μηχανήματος τοίχου ψύξης - θέρμανσης, inverter, ονομαστικής απόδοσης στην ψύξη τουλάχιστον 17.900 Btu /h στις παρακάτω πόλεις:
ΙΩΑΝΝΙΝΑ					1

Οι εξωτερικές μονάδες όλων των κλιματιστικών μηχανημάτων θα τοποθετηθούν σε νέες βάσεις. Μεταξύ της βάσης και της εξωτερικής μονάδας, θα τοποθετηθεί ελαστικό παρέμβυσμα για την αποφυγή μετάδοσης κραδασμών.
Όλα τα κλιματιστικά θα λειτουργούν με οικολογικά ψυκτικά υγρά και θα διαθέτουν ασύρματο τηλεχειριστήριο.
Όλα τα προσφερόμενα μηχανήματα θα συνοδεύονται από τεχνικό φυλλάδιο στα Ελληνικά στο οποίο θα αναφέρονται αναλυτικά τα τεχνικά τους στοιχεία και ειδικά η στάθμη θορύβου εσωτερικής και εξωτερικής μονάδας και το απορροφούμενο ρεύμα.
Όλα τα μηχανήματα θα διαθέτουν CE και θα είναι από εταιρείες που έχουν ISO. Τα πιστοποιητικά CE και ISO θα κατατίθενται στην Τεχνική προσφορά του ενδιαφερομένου.
Προσφορά που δεν διαθέτει τα πιστοποιητικά CE και ISO καθώς και φυλλάδιο του προτεινόμενου μοντέλου στα Ελληνικά, στο οποίο θα σημειώνεται ο προτεινόμενος τύπος θα απορρίπτεται.
Το ΤΕΙ Ηπείρου διατηρεί το δικαίωμα της μη παραλαβής των κλιματιστικών εφόσον μέχρι και την παραλαβή τους, από μετρήσεις που θα κάνει διαπιστώσει απόκλιση έστω και σε ένα από τα αναφερόμενα στοιχεία της προσφοράς (στάθμη θορύβου, απορροφούμενη ισχύς, ένταση ρεύματος κλπ).
Για τα νέα προς προμήθεια και τοποθέτηση κλιματιστικά μηχανήματα διαιρούμενου τύπου (split units) ισχύουν οι παρακάτω Τεχνικές Προδιαγραφές:

ΤΕΧΝΙΚΕΣ ΠΡΟΔΙΑΓΡΑΦΕΣ ΚΛΙΜΑΤΙΣΤΙΚΩΝ
Προμήθεια και τοποθέτηση νέου κλιματιστικού μηχανήματος διαιρούμενου τύπου (split units), τοίχου, ψύξης – θέρμανσης, ονομαστικής απόδοσης στην ψύξη τουλάχιστον 8.900 Btu/h, με τα παρακάτω υποχρεωτικά και κατ’ ελάχιστον στοιχεία:
•	κινητήρας inverter, 
•	ενεργειακή κλάση στη θέρμανση τουλάχιστον Α
•	ενεργειακή κλάση στην ψύξη τουλάχιστον Α+, 
•	μέγιστη στάθμη θορύβου έως 55 db η εσωτερική μονάδα και έως 65 db η εξωτερική μονάδα, 
•	SEER/EER Ψύξης > 5,50 και SCOP/COP Θέρμανσης >  3,50 W/W,
•	Αποσπώμενο Φίλτρο Καθαρισμού Αέρα
Το μηχάνημα θα τροφοδοτηθεί ηλεκτρικά (με φις schuko) από το δίκτυο ηλεκτροδότησης του χώρου που θα εγκατασταθεί, σε νέα εξωτερική πρίζα schuko που θα τοποθετηθεί από τον ανάδοχο για το σκοπό αυτό, η οποία πρίζα θα τροφοδοτείται από το κουτί διακλάδωσης της πλησιέστερης γραμμής ρευματοδότη. Καλώδιο σύνδεσης πρίζας από κουτί διακλάδωσης ΝΥΜ 3x2.5 τ.χ.
Η ηλεκτρική τροφοδότηση της πρίζας και η όδευση του καλωδίου τροφοδότησης του κλιματιστικού εντός του χώρου από το κουτί διακλάδωσης έως την πρίζα schuko και το κλιματιστικό, θα γίνει εντός καναλιού, αντίστοιχης διατομής.
Δηλαδή κλιματιστικό μηχάνημα όπως παραπάνω, με τις απαραίτητες ψυκτικές σωληνώσεις και τις ψυκτικές και ηλεκτρικές συνδέσεις, με την εργασία τοποθετήσεως και πλήρους εγκαταστάσεως εσωτερικής και εξωτερικής μονάδας σε νέες βάσεις (με ελαστικό παρέμβυσμα στην εξωτερική μονάδα) και δοκιμών λειτουργίας, περιλαμβανομένης της ηλεκτρικής τροφοδότησης του μηχανήματος με φις schuko αρσενικό σε εξωτερική πρίζα schuko.
Προς τοποθέτηση τεμάχια							έξι (6)
[στο campus ΤΕΙ Ηπείρου στους Κωστακιούς ΑΡΤΑΣ]

Προμήθεια και τοποθέτηση νέου κλιματιστικού μηχανήματος διαιρούμενου τύπου (split units), τοίχου, ψύξης – θέρμανσης, ονομαστικής απόδοσης στην ψύξη τουλάχιστον 17.900 Btu/h, με τα παρακάτω στοιχεία και θα διαθέτει:
•	κινητήρας inverter, 
•	ενεργειακή κλάση στη θέρμανση τουλάχιστον Α
•	ενεργειακή κλάση στην ψύξη τουλάχιστον Α+, 
•	μέγιστη στάθμη θορύβου έως 58 db η εσωτερική μονάδα και έως 65db η εξωτερική μονάδα, 
•	SEER/EER Ψύξης >  5,50 και SCOP/COP Θέρμανσης >  3,50 W/W,
•	Αποσπώμενο Φίλτρο Καθαρισμού Αέρα
Το μηχάνημα θα τροφοδοτηθεί ηλεκτρικά (με φις schuko) από το δίκτυο ηλεκτροδότησης του χώρου που θα εγκατασταθεί, σε νέα εξωτερική πρίζα schuko που θα τοποθετηθεί από τον ανάδοχο για το σκοπό αυτό, η οποία πρίζα θα τροφοδοτείται από το κουτί διακλάδωσης της πλησιέστερης γραμμής ρευματοδότη. Καλώδιο σύνδεσης πρίζας από κουτί διακλάδωσης ΝΥΜ 3x2.5 τ.χ.
Η ηλεκτρική τροφοδότηση της πρίζας και η όδευση του καλωδίου τροφοδότησης του κλιματιστικού εντός του χώρου από το κουτί διακλάδωσης έως την πρίζα schuko και το κλιματιστικό, θα γίνει εντός καναλιού, αντίστοιχης διατομής.
Δηλαδή κλιματιστικό μηχάνημα όπως παραπάνω, με τις απαραίτητες ψυκτικές σωληνώσεις και τις ψυκτικές και ηλεκτρικές συνδέσεις, με την εργασία τοποθετήσεως και πλήρους εγκαταστάσεως εσωτερικής και εξωτερικής μονάδας σε νέες βάσεις (με ελαστικό παρέμβυσμα στην εξωτερική μονάδα) και δοκιμών λειτουργίας, περιλαμβανομένης της ηλεκτρικής τροφοδότησης του μηχανήματος με φις schuko αρσενικό σε εξωτερική πρίζα schuko.
Προς τοποθέτηση τεμάχια							ένα (1)
[στο κτίριο του ΤΕΙ Ηπείρου στα ΙΩΑΝΝΙΝΑ]

Κόστος προμήθειας και τοποθέτησης συμπεριλαμβανομένης της ηλεκτρικής τροφοδότησης Επτά (7) νέων κλιματιστικών μηχανημάτων διαιρούμενου τύπου (split units), τοίχου, ψύξης – θέρμανσης με Φ.Π.Α.: 				Τέσσερις χιλιάδες ευρώ (4.000,00 €).

(ΕΝΤΥΠΟ 1)
ΦΥΛΛΟ ΣΥΜΜΟΡΦΩΣΗΣ	
Α/Α	ΤΕΧΝΙΚΕΣ ΠΡΟΔΙΑΓΡΑΦΕΣ
ΚΛΙΜΑΤΙΣΤΙΚΩΝ	ΣΥΜΦΩΝΩ	ΠΑΡΑΤΗΡΗΣΕΙΣ	
		ΝΑΙ	ΟΧΙ		
1.	Προμήθεια και τοποθέτηση νέου κλιματιστικού μηχανήματος διαιρούμενου τύπου (split units), τοίχου, ψύξης – θέρμανσης, ονομαστικής απόδοσης στην ψύξη τουλάχιστον 8.900 Btu/h, με τα παρακάτω υποχρεωτικά και κατ’ ελάχιστον στοιχεία:
•	κινητήρας inverter, 
•	ενεργειακή κλάση στη θέρμανση τουλάχιστον Α
•	ενεργειακή κλάση στην ψύξη τουλάχιστον Α+, 
•	μέγιστη στάθμη θορύβου έως 55 db η εσωτερική μονάδα και έως 65 db η εξωτερική μονάδα, 
•	SEER/EER Ψύξης > 5,50 και SCOP/COP Θέρμανσης > 3,50 W/W,
•	Αποσπώμενο Φίλτρο Καθαρισμού Αέρα
Το μηχάνημα θα τροφοδοτηθεί ηλεκτρικά (με φις schuko) από το δίκτυο ηλεκτροδότησης του χώρου που θα εγκατασταθεί, σε νέα εξωτερική πρίζα schuko που θα τοποθετηθεί από τον ανάδοχο για το σκοπό αυτό, η οποία πρίζα θα τροφοδοτείται από το κουτί διακλάδωσης της πλησιέστερης γραμμής ρευματοδότη. Καλώδιο σύνδεσης πρίζας από κουτί διακλάδωσης ΝΥΜ 3x2.5 τ.χ.
Η ηλεκτρική τροφοδότηση της πρίζας και η όδευση του καλωδίου τροφοδότησης του κλιματιστικού εντός του χώρου από το κουτί διακλάδωσης έως την πρίζα schuko και το κλιματιστικό, θα γίνει εντός καναλιού, αντίστοιχης διατομής.
Δηλαδή κλιματιστικό μηχάνημα όπως παραπάνω, με τις απαραίτητες ψυκτικές σωληνώσεις και τις ψυκτικές και ηλεκτρικές συνδέσεις, με την εργασία τοποθετήσεως και πλήρους εγκαταστάσεως εσωτερικής και εξωτερικής μονάδας σε νέες βάσεις (με ελαστικό παρέμβυσμα στην εξωτερική μονάδα) και δοκιμών λειτουργίας, περιλαμβανομένης της ηλεκτρικής τροφοδότησης του μηχανήματος με φις schuko αρσενικό σε εξωτερική πρίζα schuko.				
2.	Προμήθεια και τοποθέτηση νέου κλιματιστικού μηχανήματος διαιρούμενου τύπου (split units), τοίχου, ψύξης – θέρμανσης, ονομαστικής απόδοσης στην ψύξη τουλάχιστον 17.900 Btu/h, με τα παρακάτω στοιχεία και θα διαθέτει:
•	κινητήρας inverter, 
•	ενεργειακή κλάση στη θέρμανση τουλάχιστον Α
•	ενεργειακή κλάση στην ψύξη τουλάχιστον Α+, 
•	μέγιστη στάθμη θορύβου έως 58 db η εσωτερική μονάδα και έως 65 db η εξωτερική μονάδα, 
•	SEER/EER Ψύξης > 5,50 και SCOP/COP Θέρμανσης > 3,50 W/W,
•	Αποσπώμενο Φίλτρο Καθαρισμού Αέρα
Το μηχάνημα θα τροφοδοτηθεί ηλεκτρικά (με φις schuko) από το δίκτυο ηλεκτροδότησης του χώρου που θα εγκατασταθεί, σε νέα εξωτερική πρίζα schuko που θα τοποθετηθεί από τον ανάδοχο για το σκοπό αυτό, η οποία πρίζα θα τροφοδοτείται από το κουτί διακλάδωσης της πλησιέστερης γραμμής ρευματοδότη. Καλώδιο σύνδεσης πρίζας από κουτί διακλάδωσης ΝΥΜ 3x2.5 τ.χ.
Η ηλεκτρική τροφοδότηση της πρίζας και η όδευση του καλωδίου τροφοδότησης του κλιματιστικού εντός του χώρου από το κουτί διακλάδωσης έως την πρίζα schuko και το κλιματιστικό, θα γίνει εντός καναλιού, αντίστοιχης διατομής.
Δηλαδή κλιματιστικό μηχάνημα όπως παραπάνω, με τις απαραίτητες ψυκτικές σωληνώσεις και τις ψυκτικές και ηλεκτρικές συνδέσεις, με την εργασία τοποθετήσεως και πλήρους εγκαταστάσεως εσωτερικής και εξωτερικής μονάδας σε νέες βάσεις (με ελαστικό παρέμβυσμα στην εξωτερική μονάδα) και δοκιμών λειτουργίας, περιλαμβανομένης της ηλεκτρικής τροφοδότησης του μηχανήματος με φις schuko αρσενικό σε εξωτερική πρίζα schuko.				
3.	Τοποθέτηση νέων βάσεων στήριξης των εξωτερικών μηχανημάτων με ελαστικό παρέμβυσμα μεταξύ βάσης και μηχανήματος για αποφυγή μετάδοσης κραδασμών.				
4.	Όλα τα κλιματιστικά θα διαθέτουν ασύρματο τηλεχειριστήριο.				
5.	Όλα τα κλιματιστικά θα λειτουργούν με οικολογικά υγρά (Αναγράψτε τον τύπο στη στήλη των Παρατηρήσεων)
				
6.	Όλα τα μηχανήματα θα συνοδεύονται από φυλλάδιο στα Ελληνικά στο οποίο θα αναφέρονται αναλυτικά τα τεχνικά τους στοιχεία και ειδικά η στάθμη θορύβου εσωτερικής και εξωτερικής μονάδας και το απορροφούμενο ρεύμα ή η απορροφούμενη ισχύς.				
7.	Όλα τα μηχανήματα θα διαθέτουν CE και θα είναι από εταιρείες που έχουν ISO. Τα πιστοποιητικά CE και ISO θα κατατίθενται, στην προσφορά.				
8.	Παρεχόμενη εγγύηση κατασκευαστή / προμηθευτή τουλάχιστον 2 ετών. 
(Συμπληρώστε / διευκρινίστε στη στήλη των Παρατηρήσεων)				
9.	Εξασφάλιση ύπαρξης ανταλλακτικών, για χρονικό διάστημα ίσο τουλάχιστον για μια δεκαετία				
10.	Τοποθέτηση μηχανημάτων από αδειούχο τεχνικό (ψυκτικό), κάτοχο αντίστοιχης άδειας του Π.Δ. 1/2013 ή του Π.Δ. 87/1996.				
11.	Αποκλειστική ευθύνη του αναδόχου για τη λήψη των απαιτούμενων μέτρων ασφαλείας κατά τις εργασίες.				

Ο ΥΠΟΨΗΦΙΟΣ ΑΝΑΔΟΧΟΣ

ΟΝΟΜΑΤΕΠΩΝΥΜΟ / ΥΠΟΓΡΑΦΗ / ΣΦΡΑΓΙΔΑ	

(ΕΝΤΥΠΟ 2)
ΠΙΝΑΚΑΣ  ΟΙΚΟΝΟΜΙΚΗΣ  ΠΡΟΣΦΟΡΑΣ   (ΠΟΣΑ ΜΕ Φ.Π.Α.)

ΤΥΠΟΣ
ΚΛΙΜΑΤΙΣΤΙΚΟΥ	ΠΟΣΟΤΗΤΑ
(τεμ)	ΤΙΜΗ 
(€ / τεμ)	ΠΡΟΣΦΟΡΑ (€)	
Προμήθεια και τοποθέτηση με την ηλεκτρική σύνδεσή του νέου κλιματιστικού μηχανήματος διαιρούμενου τύπου (split unit) ψύξης – θέρμανσης, inverter, τοίχου, ονομαστικής απόδοσης στην ψύξη > 8.900 Btu/h όπως αναλυτικά περιγράφεται στο ΤΕΥΧΟΣ ΤΕΧΝΙΚΩΝ ΠΡΟΔΙΑΓΡΑΦΩΝ (Τοποθέτηση campus ΤΕΙ Ηπείρου στους Κωστακιούς ΑΡΤΑΣ)	

6			
Προμήθεια και τοποθέτηση με την ηλεκτρική σύνδεσή του νέου κλιματιστικού μηχανήματος διαιρούμενου τύπου (split unit) ψύξης – θέρμανσης, inverter, τοίχου, ονομαστικής απόδοσης στην ψύξη > 17.900 Btu/h όπως αναλυτικά περιγράφεται στο ΤΕΥΧΟΣ ΤΕΧΝΙΚΩΝ ΠΡΟΔΙΑΓΡΑΦΩΝ (Τοποθέτηση Κτίριο ΤΕΙ Ηπείρου στα ΙΩΑΝΝΙΝΑ)	

1			
ΣΥΝΟΛΟ ΠΡΟΣΦΟΡΑΣ    (€) Αριθμητικά

	ΣΥΝΟΛΟ ΠΡΟΣΦΟΡΑΣ (Ολογράφως) σε Ευρώ συμπεριλαμβανομένου ΦΠΑ:	……………………………….……………………………..………………………….…………………………………………………..………………………..…………………..

Άρτα 			/2015
Ο
ΠΡΟΣΦΕΡΩΝ
(Σφραγίδα – Υπογραφή)